EUROOPA PARLAMENDI RESOLUTSIOON,  
10. mai 2012,  
tähelepanekutega, mis on Euroopa GNSSi Agentuuri 2010. aasta eelarve täitmisele heakskiidu 
andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa GNSSi Agentuuri 2010. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa GNSSi Agentuuri 2010. aasta raamatupidamise 
aastaaruande kohta koos agentuuri vastustega (  1 ), 
— võttes arvesse nõukogu 21. veebruari 2012. aasta soovitust (06083/2012 – C7-0051/2012),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  2 ) eriti selle artiklit 185,  
— võttes arvesse Euroopa Parlamendi ja nõukogu 22. septembri 2010. aasta määrust (EL) nr 912/2010 
(millega luuakse Euroopa GNSSi Agentuur), (  3 ) eriti selle artiklit 14,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185), (  4 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0127/2012),  
A. arvestades, et Euroopa GNSSi Agentuur (edaspidi „agentuur”) sai finantsküsimustes sõltumatuks 2006. 
aastal;  
B. arvestades, et kontrollikoda märkis, et tal ei ole võimalik esitada arvamust agentuuri 2007. aasta 
raamatupidamise aastaaruande kohta, ja juhtis tähelepanu sellele, et kogu Galileo projekti struktuur 
korraldati 2007. aastal ümber ning agentuuri raamatupidamise aastaaruanne koostati ebakindlas õigus ­
likus keskkonnas;  
C. arvestades, et kontrollikoda tegi mõningaste märkustega kinnitava avalduse agentuuri 2008. aasta 
raamatupidamise aastaaruande usaldusväärsuse ja selle aluseks olevate tehingute seaduslikkuse ja 
korrektsuse kohta;  
D. arvestades, et kontrollikoda märkis, et ta sai piisava kindluse agentuuri 2009. aasta raamatupidamise 
aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;ET 17.10.2012 Euroopa Liidu Teataja L 286/299  
( 1 ) ELT C 366, 15.12.2011, lk 112.  
( 2 ) EÜT L 248, 16.9.2002, lk 1.  
( 3 ) ELT L 276, 20.10.2010, lk 11.  
( 4 ) EÜT L 357, 31.12.2002, lk 72.
E. arvestades, et kontrollikoda esitas agentuuri 2010. aasta raamatupidamise aastaaruannet käsitlevas 
aruandes märkustega järeldusotsuse raamatupidamise aastaaruande usaldusväärsuse kohta;  
F. arvestades, et Euroopa Parlament andis 10. mail 2011. aastal heakskiidu agentuuri tegevdirektori 
tegevusele agentuuri 2009. aasta eelarve täitmisel (  1 ) ning heakskiidu andmise otsusele lisatud resolut ­
sioonis parlament muu hulgas:  
— nõudis tungivalt, et agentuur kõrvaldaks puudused oma 31. märtsil 2010. aastal avaldatud lõplikus 
eelarves, sest see ei peegeldanud haldusnõukogu heakskiidetud 2009. aasta lõplikku eelarvet ega 
sisaldanud ameti tulusid;  
— nõudis tungivalt, et agentuur kõrvaldaks puudused, millega rikutakse värbamismenetluste kõlblik ­
kuskriteeriumite rakendamisel institutsioonisiseste ja -väliste kandidaatide võrdse kohtlemise põhi ­
mõtet;  
— palus agentuuril kõrvaldada puudused seitsmenda raamprogrammi välistamiskriteeriumide osas, 
mida ei avaldatud ega kontrollitud;  
— märgib, et seoses abikõlblikkuskriteeriumitega ei tõendanud agentuur süstemaatiliselt, et ta kontrol ­
lis, kas ühes valdkonnas osalevad võimalikud toetusesaajad vastasid VKEde kriteeriumitele;  
G. arvestades, et agentuur võttis 2011. aastal vajalikud meetmed, mida Euroopa Parlament nõudis perso ­
nalivaliku menetluste läbipaistvuse, võrdse kohtlemise ja tõhususe tagamiseks;  
H. arvestades, et agentuuri 2010. aasta eelarve oli kokku 15 900 000 eurot, mis on 64,19 % võrra väiksem 
kui 2009. aasta 44 400 000 euro suurune eelarve; arvestades, et agentuuri andmetel oli liidu panus 
agentuuri 2010. aasta eelarvesse 8 690 000 eurot;  
Raamatupidamise aastaaruande usaldusväärsus  
1. märgib, et kooskõlas Galileo programmi raamatupidamistavaga kirjendas agentuur 2010. aastal teadus ­
uuringute kuludena 4 400 000 euro väärtuses komponente, nimelt satelliitide osi ( magneto-torquers, 
satellite propulsion thrusters ), satelliitide kütusepaake (orbiidil kontrollimise etapp) ja maal kasutatavaid 
rubiidiumipõhiseid aatomikelli (täieliku operatiivvõimekuse etapp);  
2. märgib, et nimetatud varad on kirjendatud teadusuuringute kuludena, kuigi oleks pidanud olema kajas ­
tatud agentuurilt komisjonile üleantavate varadena; märgib, et selline raamatupidamistava on kooskõlas 
liidu nõuetega Galileo programmi jaoks ette nähtud komponentide raamatupidamiskäsitluse kohta;  
3. märgib, et agentuur teatas 28. veebruaril 2012. aastal parlamendile saadetud aruandes parlamendile 
põhjustest, miks neid komponente on tema raamatupidamises käsitletud eespool toodud viisil;  
4. võtab teadmiseks agentuuri sellekohase vastuse kontrollikojale ja tõdeb, et agentuur esitas selle kohta, 
miks ta ei registreerinud neid seadmeid oma raamatupidamise aastaaruandes varana, järgmised põhjen ­
dused:  
— orbiidil kontrollimise ja täieliku operatiivvõimekuse etapi eesmärk on hinnata selle süsteemi tehnilist 
teostatavust, mida 2010. aastal ei kinnitatud, kuna komisjon, kes haldab ja juhib Galileo 
programmi, kavatseb hindamise läbi viia alles hiljem;  
— Matimopi lepingust ilmneb, et agentuur ei pidanud kunagi seadmeid hankima ning ta ei ole kunagi 
seadmete üle järelevalvet teostanud ega hakka seda ka kunagi tegema; liidu raamatupidamisstandar ­
dite kohaselt on see üks vara kajastamise põhitingimusi;ET L 286/300 Euroopa Liidu Teataja 17.10.2012  
( 1 ) ELT L 250, 27.9.2011, lk 232.
— raamatupidamise seisukohast ei olnud mõistlik tunnustada vara, millel puudub agentuuri jaoks 
majanduslik kasu ja väärtus;  
— vastavalt eespool toodule ja kooskõlas komisjoni järjepideva raamatupidamisarvestuse tavaga kirjen ­
dati 2010. aastal seadmete kulud teadusuuringute kuludena;  
5. võtab samuti teatavaks kontrollikoja tähelepanekud, et pärast Euroopa Parlamendi ja nõukogu 9. juuli 
2008. aasta määruse (EÜ) nr 683/2008 (Euroopa satelliitnavigatsiooni programmide (EGNOS ja Galileo) 
rakendamise jätkamise kohta) (  1 ) jõustumist anti suurem osa programmidega EGNOS ja Galileo seotud 
tegevusi ja varasid 2009. aasta detsembris üle komisjonile, kuid 31. detsembri 2010. aasta seisuga ei 
olnud veel otsustatud, mida teha agentuurile Euroopa Kosmoseagentuuri poolt tehniliseks toeks eral ­
datud 2 000 000 euroga; märgib agentuuri andmetele toetudes, et 2 000 000 euro ümberpaigutamine 
viidi lõpule 3. oktoobril 2011. aastal;  
Eelarve haldamine ja finantsjuhtimine  
6. märgib agentuuri andmetele tuginedes, et liit toetas 2010. aastal agentuuri kokku 8 690 000 euroga, 
mis sisaldab esialgset eelarvet 5 135 000 euro ulatuses, mida täiendavad tagasi nõutud ülejääk 
2 755 000 euro ja maksete assigneeringud III jaotise („Tegevuskulud”) tugevdamiseks 800 000 euro 
ulatuses;  
7. võtab agentuuri eelarve haldamise ja finantsjuhtimise aruande põhjal teadmiseks, et haldusnõukogu 
muutis ühe korra agentuuri 2010. aasta eelarvet; võtab teadmiseks, et paranduseelarves võeti arvesse 
ettevõtluse ja tööstuse peadirektoraadi otsust suurendada agentuuri eelarverea 3 1 0 0 „Teadusuuringute 
kulud” maksete assigneeringuid 800 000 euro võrra, et tagada eelmistest aastatest ülekantud ja 2010. 
aastal võetud kohustustele vastavate maksete tegemine;  
8. võtab eelarve haldamise ja finantsjuhtimise aruande põhjal teadmiseks, et agentuuri eelarve täitmise 
määr oli tegevuskuludeks eraldatud liidu toetusest rahastatud kulutuste puhul 97 % ja sihtotstarbelistest 
tuludest rahastatud põhitegevuse puhul 89 %; märgib, et agentuuri eelarve täitmise määr oli järgmine:  
— 96 % kulukohustuste ja 89 % maksete puhul I jaotises („Personalikulud”);  
— 99 % kulukohustuste ja 78 % maksete puhul II jaotises („Halduskulud”);  
— 99 % kulukohustuste ja 60 % maksete puhul III jaotises („Tegevuskulud”);  
väljendab muret selle üle, et III jaotises oli agentuuri maksete täitmise määr ainult 60 %, kusjuures 
2009. aastal oli see 97 %; tunneb heameelt asjaolu üle, et agentuur on võtnud vajalikud meetmed 
olukorra parandamiseks, mistõttu 2011. aastal on maksete täitmise määr olnud kõrge (90 % III jaotise 
ja 94 % kogu eelarve puhul);  
9. saab eelarve haldamise ja finantsjuhtimise aruandest kinnitust, et tegevdirektor kiitis 2010. aastal heaks 
kaks agentuurisisest ümberpaigutust kogusummas 205 000 eurot;  
10. märgib iga-aastasele tegevusaruandele tuginedes, et agentuur sai komisjonilt kooskõlas teadusuuringute 
seitsmenda raamprogrammi delegeerimise kokkuleppega eelmaksed summas 2 606 675 eurot ja 
4 556 158 eurot;ET 17.10.2012 Euroopa Liidu Teataja L 286/301  
( 1 ) ELT L 196, 24.7.2008, lk 1.
Toetuste andmise menetlused  
11. kutsub agentuuri üles kõrvaldama puudused, mille kontrollikoda tuvastas teadusuuringute seitsmenda 
raamprogrammi Galileo programmi teise projektikonkursi (eelarvega 26 000 000 eurot) toetuste 
menetluste hindamise protsessis; võtab eelkõige teadmiseks kontrollikoja tähelepanekud, et taotlejate 
finantssuutlikkuse kriteeriumid ei olnud määratletud ja kuigi kulude hüvitamise maksimummäär olenes 
taotleja staatusest, agentuur staatust ei kontrollinud;  
12. nõuab lisaks sellele tungivalt, et agentuur kõrvaldaks puudused, mis kontrollikoda tuvastas seoses 
kuuenda raamprogrammi kolmanda projektikonkursi kahe toetuslepinguga; märgib eelkõige, et toetu ­
sesaaja kulude hüvitamise taotlused põhinesid tegelike kulude asemel standardmääradel; tuletab agen ­
tuurile meelde, et see on vastuolus liidu rahalise toetuse mittetulunduslikkuse põhimõttega ning agen ­
tuur peaks olukorra viivitamata lahendama;  
13. võtab samuti teadmiseks kontrollikoja tähelepanekud, et viis auditeeritud toetust, mis olid seotud 
teadusuuringute kuuenda raamprogrammiga, olid oma rakendamise ajakavast üks kuni kolm aastat 
maas, ja lepingute mahtu oli järk-järgult suurendatud; märgib, et agentuur tõi viivituste põhjuseks 
tegevuse tehnoloogiliselt eesrindliku ja pidevalt muutuva olemuse ning seetõttu otsustas agentuur, et 
need muudatused ja viivitused on kogu Galileo programmi jaoks vajalikud ja kasulikud; märgib, et igal 
juhul väidab agentuur, et ta ei ole kunagi ületanud eelarves lepingutele tervikuna ette nähtud ülem ­
määra;  
Hanketegevus  
14. märgib agentuuri iga-aastasest tegevusaruandest lähtuvalt, et agentuuril olid 2010. aastal järgmised 
hanked:  
— 65 ostutellimust kogusummas umbes 900 000 eurot;  
— kuus läbirääkimistega menetlust kogusummas 470 000 eurot;  
— kolm avatud menetlust kogusummas 9 400 000 eurot;  
Iga-aastase tööprogrammi ja tegevusaruande kooskõla  
15. märgib, et agentuuri iga-aastane tegevusaruanne ei kajasta tingimata iga-aastast tööprogrammi; märgib 
lisaks, et agentuuri iga-aastase tööprogrammi eesmärgid on suhteliselt ebamäärased ning seetõttu on 
üsna raske hinnata ja kontrollida, kas need on täidetud; nõuab seetõttu tungivalt, et agentuur parandaks 
oma iga-aastast tööprogrammi, et eelarve täitmisele heakskiidu andmise eest vastutav institutsioon saaks 
agentuuri tõhusust paremini hinnata; juhib tähelepanu asjaolule, et agentuur on arvesse võtnud kont ­
rollikoja soovitusi, ning väljendab heameelt selle üle, et seetõttu vastab järgmiste iga-aastaste tööprog ­
rammide vorm nõuetele;  
Personal  
16. nõuab tungivalt, et agentuur parandaks oma personalivaliku menetlusi, et mitte seada ohtu töölevõt ­
mise läbipaistvust; võtab teadmiseks kontrollikoja tähelepanekud, et auditeeritud personali värbamise 
menetluste puhul ei olnud paika pandud ei lävendeid kirjalikele testidele ja intervjuule pääsemiseks ega 
lävendeid sobivate kandidaatide reservnimekirja kandmiseks;  
17. märgib iga-aastase tegevusaruande põhjal, et agentuur algatas 16 töölevõtmise menetlust ja 2010. aasta 
lõpuks oli töötajaid 40;  
18. märgib, et kuigi agentuur oli oma iga-aastases tööprogrammis näinud personali suuruseks ette 42 
töötajat, oli seisuga 31. detsember 2010 töötajate arv 40 (5 töötajat rohkem kui 2009. aastal): 18 
operatiiv- ja 14 haldusalas ning 8 töötajat mõlema funktsiooni täitmiseks;ET L 286/302 Euroopa Liidu Teataja 17.10.2012
Siseaudit  
19. võtab iga-aastase tegevusaruande põhjal teadmiseks, et agentuur viis lõpule oma riskijuhtimispoliitika ja 
välja töötati riskiregister;  
20. võtab samuti agentuuri iga-aastase tegevusaruande põhjal teadmiseks, et 2010. aasta lõpus ei olnud 
enam täitmata ühtegi siseauditi talituse kriitilist soovitust, kuid veel oli täitmata viis soovitust, mis olid 
seotud järgmisega:  
— iga-aastase tööprogrammi eesmärkide ja tulemusnäitajate avalikustamine;  
— vajadus ametlikult vormistada peaarvepidaja nimetamine haldusnõukogu poolt;  
— asjakohaste rahastamisotsuste tegemine;  
— toetuste andmist puudutavate tähtsaimate kontrollisüsteemide tõhustamine;  
— finantsalaste õiguste delegeerimise ajakohastamine ja tekkepõhise arvestuse kasutajaõiguste korrapä ­
rane hindamine;  
21. väljendab heameelt selle üle, et vastavalt agentuuri 2011. aasta detsembris avaldatud iga-aastasele 
ülevaatele soovituste täitmise kohta on eespool mainitud viis veel täitmata soovitust täidetud;  
22. juhib tähelepanu oma eelmistes eelarve täitmisele heakskiidu andmise raportites esitatud soovitustele, 
mis on toodud käesoleva resolutsiooni lisas;  
23. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 10. mai 2012. aasta resolutsioonile (  1 ) asutuste tulemuste, finantsjuhtimise ja kontrolli kohta.ET 17.10.2012 Euroopa Liidu Teataja L 286/303  
( 1 ) Vastuvõetud tekstid, P7_TA(2012)0164 (vt käesoleva  Euroopa Liidu Teataja  lk 388).
LISA  
EUROOPA PARLAMENDI SOOVITUSED EELMISTEL AASTATEL  
Euroopa GNSSi Järeleval ­
veamet  2006  2007  2008  2009  
Eelarve haldamine ja 
finantsjuhtimine  — Puudused juhtimis- ja kontrollisüstee ­
mide toimimises: 12 juhul ei olnud 
tehingu algatanud töötajal selleks voli ­
tusi ja asjakohasest raharinglusest ei 
peetud kinni. 
— Ebakindlus seoses projektide Galileo ja 
EGNOS varadega.  — Puudused eelarve haldamisel: selge 
seose puudumine ameti tööprogrammi 
ja eelarve vahel, ülekanded ei olnud 
piisavalt põhjendatud ega dokumentee ­
ritud, sissenõudekorralduste korduv 
viivitusega kirjendamine eelarvekonto ­
dele ning eelarve täitmise ebajärje ­
kindel esitamine. 
— Hoolimata sisuliselt 50 % suurusest 
eelarvekärpest jäi operatiivtegevusega 
seotud kulukohustuste ja maksete 
assigneeringute kasutamise määr mada ­
laks (vastavalt 63 % ja 51 %). 
— Peab kahetsusväärseks, et kontrollikoda 
tegi mõningaste märkustega kinnitava 
avalduse 2007. aasta raamatupidamise 
aastaaruande usaldusväärsuse ja selle 
aluseks olevate tehingute seaduslikkuse 
ja korrektsuse kohta. 
— Ebakindlus seoses projektide Galileo ja 
EGNOS varadega.  — Puudused eelarve haldamisel: nõuete ­
kohast paranduseelarvet ei tehtud. 
— Peab kahetsusväärseks, et kontrollikoda 
tegi mõningaste märkustega kinnitava 
avalduse 2008. aasta raamatupidamise 
aastaaruande usaldusväärsuse ja selle 
aluseks olevate tehingute seaduslikkuse 
ja korrektsuse kohta. 
— Ebakindlus seoses projektide Galileo ja 
EGNOS varadega.  — Seitsmenda raamprogrammi välistamis ­
kriteeriume ei avaldatud ega kontrollitud 
ning amet ei tõendanud süstemaatiliselt, 
et ta kontrollis, kas ühes valdkonnas 
osalevad võimalikud toetuse saajad 
vastasid VKEde kriteeriumitele. 
— Ameti 31. märtsil 2010. aastal aval ­
datud lõplik eelarve ei peegeldanud 
haldusnõukogu heakskiidetud 2009. 
aasta lõplikku eelarvet ega sisaldanud 
ameti tulusid, seetõttu nõuab tungivalt, 
et amet lahendaks olukorra ja teavitaks 
eelarve täitmisele heakskiidu andmise 
eest vastutavat institutsiooni muutustest.  
Personal  —  —  —  — Puudused personalivaliku menetlustes. 
— Vajadus kõrvaldada puudused, millega 
rikutakse värbamismenetluste kõlblik ­
kuskriteeriumite rakendamisel institut ­
sioonisiseste ja -väliste kandidaatide 
võrdse kohtlemise põhimõtet.  
Siseaudit  —  —  Kutsub ametit üles täitma siseauditi talituse 
poolt 2007. aastal esitatud kaht viimast 
soovitust: tundlikud ametikohad ja tööüle ­
sannete kirjeldus.  Märgib, et kaks tähtsat siseauditi talituse 
soovitust, mis tuleb veel ellu viia, on seotud 
tundlike ametikohtade ja tööülesannete 
kirjeldusega.ET L 286/304 Euroopa Liidu Teataja 17.10.2012